钦定古今图书集成/明伦汇编/氏族典/第089卷 > 卢文纪
## 钦定古今图书集成/明伦汇编/氏族典/第089卷 > 卢文纪

按《五代史卢文纪传》，“文纪字子持，其祖简求，为唐太
原节度使。父嗣业，官至右补阙。文纪举进士，事梁为
刑部侍郎、集贤殿学士。唐明宗时为御史中丞，岁馀，
迁工部尚书，贬石州司马。久之，为秘书监、太常卿。废
帝入立，欲择宰相，问于左右，左右皆言文纪及姚𫖮
有人望。废帝因悉书清望官姓名，内琉璃瓶中，夜焚”
香祝天，以著挟之，首得《文纪》，乃拜中书侍郎同中书
门下平章事。晋高祖入立，罢为吏部尚书，累迁太子
太保致仕。周太祖入立，即拜司空，于家卒。